Հին տեսչությունները, որոնք գործում էին նախարարությունների կառուցվածքում, կաշխատեն մինչեւ օգոստոսի 20-ը։ Այդ օրվանից կսկսվի տեսչական նոր մարմինների գործունեությունը։ Ենթադրվում է, որ դրանք ավելի քիչ են լինելու՝ 6-7 մարմին, ունենալու են նվազ աշխատակազմ եւ, ամենակարեւորը՝ գործելու են ոչ թե նախարարություններին, այլ կառավարությանը կից, անկախ են լինելու նախարարներից, ավելի անաչառ ու օբյեկտիվ են հսկելու վերջիններիս աշխատանքը։ Բայց այս օրերի փորձը վկայում է, որ օբյեկտիվությունն ու անկախությունը ցուցադրական են։ Տեսչական մարմինների ղեկավարներին ներկայացնող խորհուրդների նախագահներն օրենքով նախարարն է կամ նրա տեղակալը։ Նախարարներն ամեն ինչ անում են տեսչական մարմնի ղեկավարի աթոռին իրենց մարդկանց նստեցնելու համար։